
	COMISIA PENTRU SĂNĂTATE                             COMISIA PENTRU ADMINISTRAŢIE PUBLICĂ
             ŞI FAMILIE                                                       ŞI  AMENAJAREA TERITORIULUI


Bucureşti, 8.03.2017                                                                  Bucureşti, 1.03.2017

Nr.4c-8/116                                                                               Nr.4c-6/520                            
Către,





BIROUL PERMANENT AL





CAMEREI DEPUTAŢILOR

Vă înaintăm alăturat raportul comun asupra proiectului de Lege pentru completarea art.198 din Legea nr.95/2006 privind reforma în domeniul sănătăţii, transmis Comisiei pentru sănătate şi familie şi Comisiei pentru administraţie publică şi amenajarea teritoriului , pentru dezbatere în fond, în procedură obişnuită, cu adresa nr. PLx 533/2016 din 7 noiembrie 2016.
În raport cu obiectul şi conţinutul reglementării, proiectul de lege face parte din categoria legilor ordinare.
       PREŞEDINTE,


       VICEPREŞEDINTE,

          Conf.dr.Florin BUICU
                    Ion CĂLIN
                                    
	COMISIA PENTRU SĂNĂTATE                                COMISIA PENTRU ADMINISTRAŢIE PUBLICĂ  
            ŞI FAMILIE                                                         ŞI  AMENAJAREA TERITORIULUI  


       Bucureşti, 8.03.2017                                                              Bucureşti, 1.03.2017

            Nr.4c-8/116                                                                          Nr.4c-6/520                 
R A P O R T      C O M U N
asupra proiectului de Lege pentru completarea art.198 din
 Legea nr.95/2006 privind reforma în domeniul sănătăţii


În conformitate cu prevederile art.95 din Regulamentul Camerei Deputaţilor, republicat, Comisia pentru sănătate şi familie şi Comisia pentru administraţie publică şi amenajarea teritoriului au fost sesizate, cu dezbatere pe fond, în procedură obişnuită, cu proiectul de Lege pentru completarea art.198 din Legea nr.95/2006 privind reforma în domeniul sănătăţii, transmis cu adresa nr. PLx 533  din 7 noiembrie 2016, înregistrat cu nr.4c-8/499 din 8 noiembrie 2016, respectiv  nr. 4c-6/520 din 7 noiembrie 2016.
Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.


Senatul, în calitate de primă cameră sesizată, a adoptat proiectul de lege în şedinţa din 1 noiembrie 2016, ca urmare a depăşirii termenului de adoptare, potrivit art.75 alin.(2) teza a III-a din Constituţia României, republicată.

La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.397/27.04.2016)

· avizul favorabil al Comisiei juridice, de disciplină şi imunităţi 
(nr.PLx 533/15.11.2016)

· avizul negativ al Comisiei pentru industrii şi servicii 
(nr.4c-3/459/1.03.2017)

· punctul de vedere negativ al Guvernului (nr.1000/25.05.2016).


Proiectul de lege are ca obiect de reglementare completarea art.198 alin.(1) din Legea nr.95/2006 privind reforma în domeniul sănătăţii, republicată, cu modificările şi completările ulterioare, cu două noi litere, lit. e) şi lit. f), prin care se propune ca Ministerul Sănătăţii şi Ministerul Dezvoltării Regionale şi Administraţiei Publice să aloce sumele necesare construirii de spitale noi, potrivit unui plan de investiţii aprobat la nivel naţional. De asemenea, se propune ca Ministerul Sănătăţii şi Ministerul Dezvoltării Regionale şi Administraţiei Publice să aloce un buget anual de 1 miliard de lei, astfel încat în fiecare an să se demareze construcţia unui spital nou, în baza unei liste care va fi aprobată prin ordin comun al ministrului sănătăţii şi ministrului dezvoltării regionale şi administraţiei publice.

În conformitate cu prevederile art.61 şi 63 din Regulamentul Camerei Deputaţilor, republicat, Comisiile au dezbătut proiectul de lege în şedinţe separate. 

Comisia pentru administraţie publică şi amenajarea teritoriului şi-a desfăşurat lucrările în data de 28 februarie 2017. Din numărul total de 25 membri ai comisiei au participat la şedinţă 24 deputaţi.

 Comisia pentru sănătate şi familie şi-a desfăşurat lucrările în data de 7 martie 2017. Din numărul total de 19 membri ai Comisiei au participat la şedinţă 18 deputaţi.
La dezbateri a participat în conformitate cu prevederile art.55 din Regulamentul Camerei Deputaţilor, republicat, în calitate de invitat, domnul Dan Dumitrescu, secretar de star în cadrul Ministerului Sănătăţii.

 În funcţie de obiectul şi conţinutul său, proiectul de lege face parte din categoria legilor ordinare.

În urma dezbaterilor şi a opiniilor exprimate, membrii celor două comisii au hotărât, cu majoritate de voturi,  respingerea proiectului de Lege pentru completarea art.198 din Legea nr.95/2006 privind reforma în domeniul sănătăţii, deoarece în prezent există cadrul legal pentru realizarea obiectivelor de investiţii propuse de iniţiatori, prin programe derulate de Ministerul Dezvoltării Regionale şi Administraţiei Publice după cum urmează: 
- Programul naţional de dezvoltare locală (PNDL), aprobat prin Ordonanţa de urgenţă a Guvernului nr.28/2013, cu modificările şi completările ulterioare, are ca obiectiv general echiparea unităţilor administrativ-teritoriale cu toate dotările tehnico-edilitare, de infrastructură educaţională, de sănătate şi de mediu, sportivă, social-culturală şi turistică, administrativă şi de acces la căile de comunicaţie;
 - Programul Operaţional Regional 2014-2020, care are ca axă prioritară şi Axa prioritară 8: "Dezvoltarea infrastructurii de sănătate"; 
- şi Programul naţional de construcţii de interes public sau social, conform prevederilor Ordonanţei Guvernului nr.25/2001 privind înfiinţarea Companiei Naţionale de Investiţii "CNI" - S.A., cu modificările şi completările ulterioare. 

Având în vedere cele prezentate, considerăm că există bază legală pentru finanţarea construirii de noi spitale prin bugetul Ministerului Dezvoltării Regionale şi Administraţiei Publice, drept pentru care considerăm că nu se justifică propunerea legislativă care prevede că această instituţie să aloce sume de la bugetul de stat pentru asemenea obiective de investiţii.
       PREŞEDINTE,


                VICEPREŞEDINTE,

          Conf.dr.Florin BUICU
                             Ion CĂLIN
           
              SECRETAR,                                                     SECRETAR,
         Dr.VASS Levent                                   Simona BUCURA-OPRESCU                                 

 şef birou , Gheorghe Marinescu                                                                         sef serviciu, Sofia Chelaru      
consilier parlamentar, Cristina Bologan                                                              consilier parlamentar, Alina Tănase                                                                  

